text: 67. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 459/135/14 Νοε./11 Δεκ. 2007 (ΦΕΚ Β΄2342) Ορισμός ανώτατης τιμής τερματισμού (τιμής οροφής), για την περίοδο από 1.1.2008 έως και 31.12.2008, των εταιρειών με Σημαντική Ισχύ στις επιμέρους ορισθείσες αγορές χονδρικών υπηρεσιών τερματισμού κλήσεων για κλήσεις προς τελικούς χρήστες, κατόπιν αναπροσαρμογής της ανωτέρω τιμής και της Τιμής Στόχου με βάση τον πληθωρισμό, κατ’ εφαρμογή της απόφασης της ΕΕΤΤ υπ’ αριθμ. 406/34/11.10.2006 «Ορισμός των αγορών χονδρικής διασύνδεσης Δημόσιων Σταθερών Δικτύων, καθορισμός επιχειρήσεων με σημαντική ισχύ στις εν λόγω αγορές και υποχρεώσεις αυτών» Αφού έλαβε υπόψη: α. τις διατάξεις του ν. 3431/2006 «Περί Ηλεκτρονικών Επικοινωνιών και άλλες διατάξεις», ιδίως το άρθρο 3, το άρθρο 12, περιπτώσεις α΄ και ι΄, τα άρθρα 16,17, 35 έως και 45, το άρθρο 68 παράγραφος 1 καθώς και το άρθρο 69 παρ. 5 αυτού, (ΦΕΚ 13/Α΄/2006),  (Μετά τη σελ. 554,368) Σελ. 554,369 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.65-67 β. τη Σύσταση της Επιτροπής της 11.2.2003 για τις αγορές προϊόντων και υπηρεσιών στον τομέα των ηλεκτρονικών επικοινωνιών που επιδέχονται εκ των προτέρων ρύθμιση σύμφωνα με την υπ’ αριθμ. 2002/21/ΕΚ Οδηγία του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (2003/311/ΕΚ, ΕΕ L114/45, 8.5.2003),  γ. τις Κατευθυντήριες Γραμμές της Επιτροπής για την ανάλυση αγοράς και την εκτίμηση της σημαντικής ισχύος στην αγορά βάσει του κοινοτικού πλαισίου κανονιστικών ρυθμίσεων για τα δίκτυα και τις υπηρεσίες ηλεκτρονικών επικοινωνιών (2002/C, 165/03),  δ. την υπ’ αριθμ. ΑΠ 400/30/31.8.2006 απόφαση της ΕΕΤΤ «Κοινοποίηση προς την ΕΕ Σχεδίου Μέτρων αναφορικά με τις χονδρικές Αγορές Διασύνδεσης Δημοσίων Σταθερών Δικτύων (αγορές υπ’ αρ. 8, 9 και 10 Σύστασης Ευρωπαϊκής Επιτροπής) σύμφωνα με το άρθρο 7 της υπ’ αριθμ.  2002/21/ΕΚ (άρθρο 16 του ν. 3431/2006, ΦΕΚ 13/Α/2006) Οδηγίας με υπ’ αριθ. EL/2006/0493 (χονδρική αγορά εκκίνησης κλήσεων στο δημόσιο τηλεφωνικό δίκτυο που παρέχεται σε σταθερή θέση), EL/2006/0494 (χονδρική αγορά τερματισμού κλήσεων σε μεμονωμένα δημόσια τηλεφωνικά δίκτυα) και EL/2006/0495 (χονδρική αγορά διαβιβαστικών υπηρεσιών στο δημόσιο σταθερό τηλεφωνικό δίκτυο), η οποία έλαβε χώρα την 31.8.2006. Το κείμενο της κοινοποίησης δημοσιεύθηκε παράλληλα στο δικτυακό τόπο της ΕΕΤΤ,  ε. την υπ’ αριθμ. ΑΠ 406/34/11.10.2006 απόφαση της ΕΕΤΤ «Ορισμός των αγορών χονδρικής διασύνδεσης Δημόσιων Σταθερών Δικτύων, καθορισμός επιχειρήσεων με σημαντική ισχύ στις εν λόγω αγορές και υποχρεώσεις αυτών» (ΦΕΚ 1669/Β/14.11.2006),  στ. την υπ’ αριθμ. ΑΠ 443/068/9.7.2007 απόφαση της ΕΕΤΤ «Αποτελέσματα Κοστολογικού Ελέγχου του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.) Έτους 2007 (με απολογιστικά στοιχεία 2005)», (ΦΕΚ 1422/8.8.2007),  Επειδή: α. Με την υπ’ αριθμ. ΑΠ 406/34/11.10.2006 απόφαση ΕΕΤΤ, ιδίως το Κεφάλαιο Β, iv) παρ.1 και 2 αυτής, οι εταιρείες με Σημαντική Ισχύ στις επιμέρους ορισθείσες αγορές χονδρικών υπηρεσιών τερματισμού κλήσεων για κλήσεις προς τελικούς  Σελ. 554,370 Τεύχος      Σελ.        χρήστες υποχρεούνται να ελέγχουν τις τιμές με τη μορφή ανώτατης τιμής τερματισμού για κλήσεις προς τελικούς χρήστες (τιμή οροφής) ως εξής: 1. Οι εταιρείες του Παραρτήματος Ι της παρούσας υποχρεούνται να εφαρμόζουν ανώτατη τιμή τερματισμού για κλήσεις προς τελικούς χρήστες (τιμή οροφής) η οποία, αρχής γενομένης από την 1.1.2007, θα μειώνεται αναλογικά με στόχο την 1.1.2009 η τιμή οροφής (Τιμή Στόχου) να ισούται με το μεσοσταθμικό τέλος απλού τερματισμού (single termination) του ΟΤΕ για το 2005, όπως αυτό προέκυψε από τον κοστολογικό έλεγχο του ΟΤΕ για το έτος 2005, σύμφωνα με τα αναφερόμενα στην υπ’ αριθμ.  381/1/3.4.2006 (ΦΕΚ 681/ 31.5.2006) απόφαση της ΕΕΤΤ.  2. Λαμβάνοντας υπόψη τα ανωτέρω: a.  Η Τιμή Στόχου ισούται με 0,00823€/λεπτό.  b. Το χρονικό διάστημα μείωσης (Glide Path Period) των τελών τερματισμού θα περιλαμβάνει δύο περιόδους :  Περίοδος Α: από 1.1.2007 έως και 31.12.2007 Περίοδος Β: από 1.1.2008 έως και 31.12.2008 c. Για κάθε μία από τις ανωτέρω περιόδους οριοθετείται μία τιμή οροφής για τα τέλη τερματισμού των παρόχων του Παραρτήματος Ι της παρούσας απόφασης. Σε κάθε περίοδο το τέλος τερματισμού κάθε παρόχου δεν μπορεί να έχει υψηλότερη τιμή από την τιμή οροφής για την συγκεκριμένη περίοδο. Ειδικότερα για τις υπό εξέταση περιόδους η τιμή οροφής διαμορφώνεται ως ακολούθως:  Περίοδος Α: Από 1.1.2007 και κατά τη διάρκεια της περιόδου αυτής, όλοι οι πάροχοι του Παραρτήματος Ι της παρούσας απόφασης υποχρεούνται να εφαρμόσουν τέλος τερματισμού κλήσεων στο δίκτυό τους το οποίο δεν θα υπερβαίνει τα 0,0137 €/λεπτό 22.Θ.α.67 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους Περίοδος Β: Την 1.1.2008 η τιμή οροφής θα μειωθεί κατά το ένα δεύτερο της διαφοράς μεταξύ της τιμής οροφής για το 2007 και της Τιμής Στόχου. Την 1.1.2009 κάθε πάροχος υποχρεούται να εφαρμόζει τέλος τερματισμού ίσο ή μικρότερο από την Τιμή Στόχου. d. Η ΕΕΤΤ δύο (2) μήνες πριν από την έναρξη της Περιόδου Β θα αναπροσαρμόσει την τιμή οροφής της Περιόδου Β και την Τιμή Στόχου λαμβάνοντας υπόψη τον πληθωρισμό.  3. Στην περίπτωση που κατά την διάρκεια του glide path τα αντίστοιχα τέλη τερματισμού του ΟΤΕ αυξηθούν πάνω από την Τιμή Στόχου (είτε ο απλός τερματισμός, είτε το άθροισμα του τοπικού τερματισμού και της απλή διαβίβασης, όταν ο ΟΤΕ υλοποιήσει τα προϊόντα που περιγράφονται στην παρούσα απόφαση) τότε η ΕΕΤΤ θα αναπροσαρμόσει την Τιμή Στόχου. Στην περίπτωση που κατά την διάρκεια του glide path τα αντίστοιχα τέλη τερματισμού του ΟΤΕ αυξηθούν πάνω από την τιμή οροφής της προηγούμενης περιόδου τότε η τιμή οροφής της επόμενης περιόδου θα ισούται με τα εν λόγω αυξημένα τέλη τερματισμού του ΟΤΕ.» 4. Σύμφωνα με το Κεφάλαιο Β, iv) παρ.4 της υπ’ αριθμ. 406/34/11.10.2006 απόφασης ΕΕΤΤ, «προκειμένου να ελέγξει την εφαρμογή της επιβαλλόμενης με την παρούσα υποχρέωσης ελέγχου τιμών, η ΕΕΤΤ θα προβαίνει σε τακτικούς ελέγχους των τελών αφενός για να διασφαλίζει ότι εφαρμόζονται οι μειώσεις τιμών, και αφετέρου για να προλαμβάνει οποιαδήποτε πιθανή αδυναμία συμμόρφωσης με τα επιμέρους βήματα της σταδιακής πορείας μείωσης (glide path).» β. Σύμφωνα με την υπ’ αριθμ. 406/34/11.10.2006 απόφαση ΕΕΤΤ, στις ανωτέρω εταιρείες με Σημαντική Ισχύ στις επιμέρους ορισθείσες αγορές χονδρικών υπηρεσιών τερματισμού για κλήσεις προς τελικούς χρήστες ανά δίκτυο επιβλήθηκε η υποχρέωση να εφαρμόζουν ανώτατη τιμή τερματισμού για κλήσεις προς τελικούς χρήστες (τιμή οροφής) η οποία, αρχής γενομένης από την 1.1.2007, θα μειώνεται αναλογικά, με στόχο την 1.1.2009 η τιμή οροφής (Τιμή Στόχου) να ισούται με το μεσοσταθμικό τέλος απλού τερματισμού (single termination) του ΟΤΕ για το 2005, όπως αυτό προέκυψε από τον κοστολογικό έλεγχο του ΟΤΕ για το έτος 2005, σύμφωνα με τα αναφερόμενα στην υπ’ αριθμ. 381/1/3.4.2006 (ΦΕΚ 681/ 31.5.2006) απόφαση της ΕΕΤΤ, με τη επιφύλαξη των οριζομένων στην παράγραφο 3, Κεφάλαιο Β, iv) της ως άνω απόφασης. Το χρονικό διάστημα μείωσης (Glide Path Period) των τελών τερματισμού θα περιλαμβάνει δύο περιόδους:  - Περίοδος Α: από 1.1.2007 έως και 31.12.2007. Από 1.1.2007 και κατά τη διάρκεια της περιόδου αυτής, όλοι οι πάροχοι υποχρεούνται να εφαρμόσουν τέλος τερματισμού κλήσεων στο δίκτυό τους το οποίο δεν θα υπερβαίνει τα 0,0137 €/λεπτό. - Περίοδος Β: από 1.1.2008 έως και 31.12.2008. Την 1.1.2008 η τιμή οροφής θα μειωθεί κατά το ένα δεύτερο της διαφοράς μεταξύ της τιμής οροφής για το 2007 και της Τιμής στόχου.  Η ΕΕΤΤ δύο (2) μήνες πριν από την έναρξη της Περιόδου Β θα αναπροσαρμόσει την τιμή οροφής της Περιόδου Β και την Τιμή Στόχου λαμβάνοντας υπόψη τον πληθωρισμό. Σύμφωνα με τα ως άνω προβλεπόμενα, και προκειμένου να ορισθεί η τιμή οροφής για την Περίοδο Β και να αναπροσαρμοσθεί αυτή καθώς και η Τιμή Στόχου, λαμβάνοντας υπόψη τον πληθωρισμό, ακολουθείται ο κάτωθι τρόπος υπολογισμού: - [0,01370 €/λεπτό (Τιμή Οροφής για το έτος 2007) - 0,00823 €/λεπτό (Τιμή Στόχου)]/2 = 0,00274 €/λεπτό (το ένα δεύτερο της διαφοράς μεταξύ της τιμής οροφής για το 2007 και της Τιμής στόχου) - 0,01370 €/λεπτό (Τιμή Οροφής για το έτος 2007) -0,00274 €/λεπτό (το ένα δεύτερο της διαφοράς μεταξύ της τιμής οροφής για το 2007 και της Τιμής στόχου) =0,01096 €/λεπτό (Τιμή Οροφής για το έτος 2008) - 0,01096 €/λεπτό (Τιμή Οροφής για το έτος 2008) *3,2% (ΔΤΚ-Έτους 2006) = 0,01131 €/λεπτό. (Τιμή οροφής έτους 2008 με βάση τον πληθωρισμό) - 0,00823 €/λεπτό *3,2% %(ΔΤΚ-Έτους 2006) = 0,00849 €/λεπτό. (Τιμή Στόχου με βάση τον πληθωρισμό) Σημειώνεται ότι για τον ανωτέρω υπολογισμό ελήφθη υπόψη ο Δείκτης Τιμών Καταναλωτή Έτους 2006, τον οποίο ορίζει η Εθνική Στατιστική Υπηρεσία,  γ. Το μεσοσταθμικό τέλος απλού τερματισμού του ΟΤΕ ανέρχεται σε 0,00803 ευρώ/λεπτό για το έτος 2007, όπως αυτό προέκυψε από τον κοστολογικό έλεγχο του ΟΤΕ για το έτος 2007, σύμφωνα με τα αναφερόμενα στην υπ’ αριθ. 443/068/9.7.2007 (ΦΕΚ 1422/8.8.2007) απόφαση της ΕΕΤΤ,  δ. Το τέλος τερματισμού κάθε παρόχου δεν δύναται να είναι υψηλότερο από την, ορισθείσα, για την εκάστοτε περίοδο, τιμή οροφής, και ύστερα από προφορική Εισήγηση και των Προέδρου και Αντιπροέδρου (Ν. Κουλούρη),  Αποφασίζει: (Μετά τη σελ. 554,370) Σελ. 554,371 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.67 Α. Ορίζει ότι:  α) Από 1.1.2008 έως και 31.12.2008, οι Εταιρείες με Σημαντική Ισχύ στις επιμέρους ορισθείσες αγορές χονδρικών υπηρεσιών τερματισμού κλήσεων για κλήσεις προς τελικούς χρήστες, όπως αυτές ορίζονται στο Παράρτημα Ι της υπ’ αριθμ. 406/34/11.10.2006 απόφασης της ΕΕΤΤ «Ορισμός των αγορών χονδρικής διασύνδεσης Δημόσιων Σταθερών Δικτύων, καθορισμός επιχειρήσεων με σημαντική ισχύ στις εν λόγω αγορές και υποχρεώσεις αυτών», υποχρεούνται να εφαρμόσουν τέλος τερματισμού κλήσεων στο δίκτυό τους, το οποίο δεν θα υπερβαίνει τα 0,01131 €/λεπτό.  β) Η Τιμή Στόχου πρέπει να ισούται με 0,00849 €/λεπτό. Β. Η παρούσα απόφαση κοινοποιείται  α) στις εταιρείες του Παραρτήματος Ι της υπ’ αριθμ. 406/34/11.10.2006 ΑΠ απόφασης της ΕΕΤΤ «Ορισμός των αγορών χονδρικής διασύνδεσης Δημόσιων Σταθερών Δικτύων, καθορισμός επιχειρήσεων με σημαντική ισχύ στις εν λόγω αγορές και υποχρεώσεις αυτών», όπως ισχύει, ως επιχειρήσεις κατέχουσες Σημαντική Ισχύ στις ορισθείσες ανά δίκτυο σχετικές αγορές υπηρεσιών τερματισμού κλήσεων προς τελικούς χρήστες που παρέχονται σε σταθερή θέση,  β) στην Ευρωπαϊκή Επιτροπή, σύμφωνα με το άρθρο 16, του  ν. 3431/2006.  Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 